รมณ์ บ่ จอย
โดย...แบงก์กลิ้ง
12 พ.ย. 2558

โดย...แบงก์กลิ้ง
ช่วงนี้ใครพบประธานบอร์ดสำนักงานสลากกินแบ่งรัฐบาล อาจจะเห็นพี่เสธยิ้มแย้มน้อยลงอยู่ในภวังค์ของการครุ่นคิดมากกว่า
เรื่องที่ทำให้ “เสธ.แดง” พล.ต.อภิรัชต์ คงสมพงษ์ อารมณ์ไม่ค่อยแจ่มใส ก็เพราะยังไม่พอใจกับการดำเนินนโยบายแก้ไขปัญหาสลากแพง
ที่ไม่พอใจนี่ก็เพราะพี่เสธตั้งใจมาก งัดสารพัดวิธีมาจัดระเบียบการค้าสลาก หวังจะลดความเดือดร้อนของประชาชนคนเล่นหวย
ถึงเสธ.แดงจะเครียด แต่คนรอบข้างเห็นว่าแค่ 6 เดือน ที่รับพันธกิจมาจากนายกฯ บิ๊กตู่ นั่งเก้าอี้ประธานบอร์ดสลากฯ ก็มีผลงานเด่นชัด ได้ทำอะไรหลายอย่างที่ไม่เคยมีใครกล้าทำมาก่อน โดยเฉพาะการทลายระบบโควตาสลาก ทุบหม้อข้าว 5 เสือกองสลากฯ อย่างสิ้นซาก
ยามนี้บอร์ดสลากฯ ได้ดอกไม้มากกว่าก้อนอิฐ แต่เสธ.แดงก็ยังคิ้วผูกโบอยู่